b'\n_START_ARTICLE_\nPista ng Panagbenga\n_START_PARAGRAPH_\nAng Pista ng Panagb\xc3\xabnga o ang Pista ng mga Bulaklak ng Baguio (Ingles: Panagb\xc3\xabnga Festival, Baguio Flower Festival) ay ang taunang kapistahan sa Lungsod Baguio na idinaraos sa buong buwan ng Pebrero. Ipinagmamalaki dito ang kasaganahan ng mga bulaklak sa Baguio gayun din ang mayamang kultura nila kung kaya\'t ito ay dinarayo taon-taon ng mga turista._NEWLINE_Ang salitang panagb\xc3\xabnga ay may kahulugang, "panahon ng pagyabong, panahon ng pamumulaklak". Tatak nito ang magarbong kaayusan ng bulaklak, sayawan sa kalye, flower exhibit, paglilibot sa hardin, paligsahan ng pagayos ng bulaklak, maningning na pagsabog ng mga paputok, at iba pa.'